**Κανονισμός χρήσης**

Η Βιβλιοθήκη του Goethe-Institut Thessaloniki είναι ανοιχτή για όλους τους επισκέπτες και η πρόσβασή της είναι δωρεάν για όλους. Η χρήση της είναι δυνατή ακόμα και χωρίς εγγραφή.

**Εγγραφή**

Στη Βιβλιοθήκη μπορούν να εγγραφούν όλοι οι μόνιμοι κάτοικοι της Ελλάδας. Με την εγγραφή λαμβάνετε μια κάρτα χρήστη που μπορείτε να τη χρησιμοποιήσετε για να δανειστείτε διάφορα μέσα. Για την εγγραφή είναι απαραίτητο ένα προσωπικό σας έγγραφο. Η κάρτα χρήστη της Βιβλιοθήκης δεν μεταβιβάζετε. Με την υπογραφή σας συναινείτε στον Κανονισμό Χρήσης. Σε περίπτωση απώλειας, αλλαγής διεύθυνσης παρακαλούμε ενημερώστε άμεσα το προσωπικό της Βιβλιοθήκης.

**Δανεισμός**

Για να μπορείτε να δανειστείτε, χρειάζεστε μια κάρτα χρήστη.

Η διάρκεια δανεισμού είναι τρεις εβδομάδες και ο δανεισμός μπορεί να παραταθεί για δύο φορές ακόμα κατά 21 ημέρες, υπό την προϋπόθεση ότι δεν έχει γίνει κράτηση κάποιου τίτλου από άλλο χρήστη της Βιβλιοθήκης. Εξαιρούνται οι τίτλοι από την συλλογή «Γερμανικά ως Ξένη Γλώσσα». Δυστυχώς σ’ αυτούς τους τίτλους δεν υπάρχει δυνατότητα παράτασης του δανεισμού.

**Κρατήσεις**

Υπάρχει η δυνατότητα κράτησης τίτλων ακόμα και όταν είναι δανεισμένοι. Η Βιβλιοθήκη θα σας ενημερώσει μέσω email μόλις είναι διαθέσιμοι. Στη συνέχεια έχετε προθεσμία μία εβδομάδα για να τους παραλάβετε.

**Χρήση των Ipad**

Μέσα στη Βιβλιοθήκη, οι χρήστες μπορούν να χρησιμοποιήσουν τα Ipad της Βιβλιοθήκης. Ωστόσο αυτά δεν δανείζονται.

**Συμβουλευτική υπηρεσία καθηγητών και μαθητών της γερμανικής γλώσσας**

Μπορείτε να πάρετε πληροφορίες επικοινωνώντας συγκεκριμένες ώρες με την συμβουλευτική υπηρεσία σχετικά με την ενότητα «Γερμανικά ως Ξένη Γλώσσα». Οι ώρες επικοινωνίας υπάρχουν αναρτημένες στην ιστοσελίδα μας. Περισσότερες πληροφορίες θα βρείτε <https://www.goethe.de/ins/gr/el/sta/the/bib/len.html>.

**Ψηφιακή Βιβλιοθήκη «Onleihe»**

Εκτός από τους τίτλους της συλλογής της Βιβλιοθήκης, μπορείτε να δανειστείτε και ψηφιακά μέσα εντελώς δωρεάν από την «Onleihe». Για τη χρήση της παρακαλείστε να εγγραφείτε άπαξ στον ακόλουθο σύνδεσμο: <https://www.goethe.de/ins/gr/el/kul/ser/onleihe.html>

**Κανονισμός Εσωτερικής Λειτουργίας**

Το προσωπικό της Βιβλιοθήκης εφαρμόζει στο χώρο της τον Κανονισμό Εσωτερικής Λειτουργίας του του Goethe-Institut Thessaloniki.

**Αποκλεισμός**

Οι χρήστες που έχουν επανειλημμένως παραβεί τον Κανονισμό Χρήσης μπορούν να αποκλειστούν προσωρινά ή μόνιμα από τη χρήση της Βιβλιοθήκης.

**Φθορές και απώλειες**

Σε περίπτωση φθοράς ή απώλειας Μέσω, ο χρήστης υποχρεούται να τα αντικαταστήσει. Για τίτλους που δεν κυκλοφορούν πια στο εμπόριο, η Βιβλιοθήκη ορίζει ένα ποσό αποζημίωσης.